ai4bharat/Pralekha huggingface dataset:
आयुष मंत्रालय
केंद्रीय मंत्री डॉ. हर्ष वर्धन यांनी कोविड -19 च्या व्यवस्थापनासाठी आयुर्वेद आणि योगावर आधारित नॅशनल क्लिनिकल मॅनेजमेंट प्रोटोकॉल केले जारी
नवी दिल्ली, 6 ऑक्टोबर 2020
केंद्रीय मंत्री डॉ. हर्ष वर्धन यांनी कोविड -19 च्या व्यवस्थापनासाठी आयुर्वेद आणि योगावर आधारित नॅशनल क्लिनिकल मॅनेजमेंट प्रोटोकॉल आज आभासी पध्दतीने घेण्यात आलेल्या परिषदेत जारी केले आहे.
श्रीपाद येसो नाईक, आयुष राज्यमंत्री , डॉ. राजीव कुमार, उपाध्यक्ष, नीती आयोग आणि डॉ. व्ही. के. पॉल, सदस्य , नीती आयोग हे देखील आज आभासी पद्धतीने घेण्यात आलेल्या या परिषदेत यावेळी सामील झाले होते.
आयसीएमआरचे माजी महासंचालक डॉ. व्ही.एम. कटोच यांच्या अध्यक्षतेखाली, 'नॅशनल क्लिनिकल मॅनेजमेंट प्रोटोकॉल: कोविड -19' मध्ये आयुर्वेद आणि योगा यांच्या समावेश यासंदर्भातील समितीने अहवाल तयार केला आणि स्वीकार्य प्रायोगिक आणि क्लिनिकल डेटावर आधारित शिफार सादर केल्या.
हे निष्कर्ष, औषधांचे संभाव्य फायदे आणि सुरक्षितता दर्शविणारे असून कोविड 19 वरील राष्ट्रीय कृती दल आणि संयुक्त देखरेख समूहासमोर सादर केले गेले आणि त्यानंतर नीती आयोगाच्या शिफारशींनुसार प्रोटोकॉलमध्ये विकसित केले गेले.
आयुष मंत्रालायमार्फत लोकांची प्रतिकारशक्ती वाढविण्यासंदर्भातील मार्गदर्शन आतापर्यंत लोकप्रिय झाल्याबद्दल मंत्रालयाचे कौतुक करीत डॉ. हर्ष वर्धन यांनी नमूद केले की, “पंतप्रधान नरेंद्र मोदी यांनी कोविड -19 महामारीच्या काळात योग्य व्यवस्थापनासाठी आयुष मंत्रालयासोबत सल्लामसलत करण्यावर भर दिला आहे.
प्रतिबंधात्मक आणि रोगप्रतिबंधक उपाययोजनांसंदर्भातील हे प्रोटोकॉल केवळ कोविड व्यवस्थापनातच नाही तर आधुनिक काळात समस्यांचे निराकरण करण्यासाठी पारंपारिक ज्ञान सुसंगत बनवण्यासाठी देखील महत्त्वपूर्ण पाऊल आहे". गुडुची, अश्वगंधा, आयुष-64 यासारख्या सहज उपलब्ध होणाऱ्या आयुर्वेदिक वनौषधींचा कोविडवरील उपचारांमध्ये समावेश केल्याबद्दल त्यांनी समाधान व्यक्त केले. “दुर्दैवाने, स्वातंत्र्यानंतर आयुर्वेदाकडे फारसे लक्ष गेले नाही मात्र पंतप्रधान नरेंद्र मोदी यांनी याच्या महत्वावर भर दिला ” असे ते पुढे म्हणाले.
B.Gokhale/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
पंतप्रधान कार्यालय
जागतिक शौचालय दिनी 'सर्वांसाठी शौचालय' संकल्प आणखी दृढ करण्याचा भारताचा निश्चय : पंतप्रधान
स्वच्छ शौचालयांमुळे चांगल्या आरोग्यासोबतच सर्वांना ,विशेषतः महिलांना सन्मानाने जगता येत आहे : पंतप्रधान
आज जागतिक शौचालय दिनाच्या दिवशी आपला देश, सर्वांसाठी शौचालय या संकल्पाला आणखी मजबूत करत आहे, असे पंतप्रधान नरेंद्र मोदी यांनी म्हटले आहे.
"जागतिक शौचालय दिनी, भारत #Toilet4All या संकल्पाला आणखी बळकटी देत आहे. गेल्या काही वर्षात करोडो भारतीयांना स्वच्छ शौचालय उपलब्ध करून देण्यात मोठे यश मिळाले आहे. स्वच्छ शौचालयांमुळे चांगल्या आरोग्यासोबतच सर्वांना , विशेषतः महिलांना सन्मानाने जगता येत आहे." असे पंतप्रधानांनी ट्विट मध्ये म्हटले आहे.
On World Toilet Day, India strengthens its resolve of #Toilet4All. The last few years have seen an unparalleled achievement of providing hygienic toilets to crores of Indians. It has brought tremendous health benefits along with dignity, especially to our Nari Shakti.
— Narendra Modi  November 19, 2020
Jaydevi PS/S.Kane/P.Kor
माहिती आणि प्रसारण मंत्रालय
क्षेत्रीय लोकसंपर्क ब्युरोकडून आयोजित छायाचित्र प्रदर्शनाच्या दुसऱ्या दिवशी मुख्याध्यापकांचा सत्कार
गोवा, 28 ऑगस्ट 2021
स्वातंत्र्याचा अमृत महोत्सव साजरा करताना क्षेत्रीय लोकसंपर्क ब्युरो, गोवाने छायाचित्र प्रदर्शनाचे आयोजन केले आहे. यानिमित्त आज मडगाव शहरातील शाळांच्या मुख्य़ाध्यापकांचा सत्कारसोहळा आयोजित करण्यात आला होता.
श्रीमती ज्योती कुमारी, आयएएस यांच्या हस्ते मुख्याध्यापकांचा सत्कार करण्यात आला. ज्योती कुमारी यांच्या हस्ते चित्रकला स्पर्धेतील विजेत्यांना पारितोषक प्रदान करण्यात आले.
रवींद्र भवन परिसरात त्यांच्या हस्ते वृक्षारोपणही करण्यात आले. क्षेत्रीय लोकसंपर्क ब्युरोच्या कलापथकाने यावेळी देशभक्तीपर कार्यक्रम सादर केले.
छायाचित्र प्रदर्शन रविवार, 29 ऑगस्ट संध्याकाळी 8 वाजेपर्यंत सर्वांसाठी खुले आहे. माहिती व प्रसारण मंत्रालयाकडून स्वातंत्र्याच्या अमृत महोत्सवानिमित्त 23-29 ऑगस्ट हा आठवडा युवा पिढीला स्वातंत्र्यलढ्याची माहिती करुन देण्यासाठी आयकॉनिक सप्ताह म्हणून साजरा करण्यात येत आहे.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
वाणिज्य आणि उदयोग मंत्रालय
भारत स्टार्ट- अप समुदायाचे जागतिक केंद्र बनेल
नवी दिल्ली, 16 नोव्हेंबर 2018
देशाच्या विकास यात्रेत परिवर्तनात्मक बदल घडवून आणण्याची क्षमता देशातल्या स्टार्ट-अप्समध्ये आहे असे केंद्रीय वाणिज्य आणि उद्योग आणि नागरी उड्डाण मंत्री सुरेश प्रभू म्हणाले. ते आज नवी दिल्लीत भारतीय स्टार्ट अप्स परिसंस्था-2018 चा स्थिती अहवाल प्रकाशित केल्यावर बोलत होते. देशातल्या स्टार्टअप्सना विकसित होण्यासाठी सकारात्मक आणि सक्षम परिसंस्था उपलब्ध करुन देण्यासाठी वाणिज्य आणि उद्योग मंत्रालय अनेक उपाययोजना करत असल्याचे ते म्हणाले. पारंपारिक उद्योगांसाठी जे नियम आणि कायदे होते, त्यांचा आढावा घेतला जात असून त्यातील काही रद्द करण्यात येत आहेत तर काहींमध्ये सुधारणा करण्यात येत आहे, जेणेकरुन स्टार्टअप्सना प्रोत्साहन मिळेल असे ते म्हणाले.
भारतीय स्टार्टटअप्समध्ये अधिकाधिक गुंतवणूक आकर्षित करण्यासाठी पुढल्या महिन्यात भारतात जागतिक गुंतवणुकदारांची परिषद आयोजित करण्यात आल्याचे त्यांनी सांगितले.
व्यवसाय सुलभतेच्या क्रमवारीत अव्वल 50 देशांमध्ये स्थान मिळवण्यासाठी प्रयत्न सुरु असल्याचे ते म्हणाले.
N.Sapre/S.Kane/P.Malandkar
(Visitor Counter : 96
मंत्रिमंडळ
भारत आणि अमेरिका यांच्यातील आरोग्यविषयक कराराला केंद्रीय मंत्रिमंडळाची मान्यता
नवी दिल्ली, 8 जून 2022
भारत सरकारचा जैवतंत्रज्ञान विभाग , भारतीय वैद्यकीय संशोधन परिषद  आणि अमेरिकेतील इंटरनॅशनल AIDS व्हॅक्सीन उपक्रम  यांच्यातील स्वाक्षरी झालेल्या सामंजस्य कराराला पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत मान्यता मिळाली. एचआयव्ही, क्षयरोग, कोविड-19 आणि इतर उदयोन्मुख संसर्गजन्य आणि दुर्लक्षित आजारांना प्रतिबंध आणि त्या आजारांवर उपचार करण्यासाठी नवीन, सुधारित आणि नाविन्यपूर्ण जैववैद्यकीय साधने आणि तंत्रज्ञानाच्या विकासात हा करार योगदान देईल.
या करारामुळे आंतरराष्ट्रीय वैज्ञानिक आणि तांत्रिक सहकार्याच्या क्षेत्रात भारत आणि अमेरिका यांच्यातील संबंध अधिक दृढ होणार आहेत.R.Aghor/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
आधारशी पॅन/ ईपीएफओ जोडण्याच्या सुविधेमध्ये कोणतेही अडथळे नाहीत: युआयडीएआय
नवी दिल्ली, 28 ऑगस्ट 2021
युआयडीएआय अर्थात भारतीय विशिष्ट ओळख प्राधिकरणाने आज सांगितले आहे की प्राधिकरणाच्या सर्व सेवा स्थैर्यासह उत्तम पद्धतीने कार्यरत आहेत. तसेच आधारक्रमांकाशी पॅन किंवा ईपीएफओ अर्थात कर्मचारी भविष्य निर्वाह निधीचे खाते जोडण्याशी संबंधित, प्रमाणीकरणावर आधारित सुविधेमध्ये कोणतेही अडथळे नाहीत.
प्राधिकरणाने म्हटले आहे की गेल्या आठवड्यापासून त्यांच्या प्रणालींमध्ये काही सुरक्षाविषयक अत्यावश्यक सुधारणा करण्याची प्रक्रिया कालबद्ध रीतीने सुरु असल्यामुळे, काही नावनोंदणी/ अद्ययावतीकरण केंद्रांमध्ये केवळ नावनोंदणी आणि मोबाईल क्रमांक अद्ययावत करणे या सेवांच्या परिचालनात थोडे अडथळे निर्माण झाल्याच्या घटना निदर्शनास आल्या होत्या, आता सुधारणा प्रक्रिया पूर्ण झाल्यानंतर ते अडथळे देखील दूर झाले आहेत.
प्राधिकरणाने सांगितले की जरी प्रणालीचे स्थिरीकरण झालेले असले तरीही नागरिकांची कोणतीही गैरसोय होऊ नये म्हणून प्रणालीचे निरीक्षण कार्य प्राधिकरणाने सुरु आहे. 20 ऑगस्ट 2021 ला अद्ययावतीकरण प्रक्रिया सुरु झाल्यानंतर प्रतिदिन सरासरी 5.68 लाख नोंदण्या या दराने गेल्या 9 दिवसांत 51 लाखांहून अधिक रहिवाशांनी नावनोंदणी केली आहे तसेच प्रतिदिन 5.3 कोटीहून अधिक प्रमाणीकरणाच्या वेगाने प्रमाणीकरण व्यवहार देखील नेहमीप्रमाणे सुरळीत सुरु आहेत.
आधारशी पॅन/ ईपीएफओ जोडण्याची प्राधिकरणाची सुविधा बंद असल्याच्या काही माध्यमांनी प्रसारित केलेल्या वृत्ताला प्रतिसाद देताना प्राधिकरणाने हे स्पष्टीकरण देऊन सांगितले आहे की प्रसिध्द झालेली ही वृत्ते योग्य नाहीत.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
पंतप्रधान कार्यालय
वायूरूप ऑक्सिजन वैद्यकीय वापरासाठी वापरला जावा
वायुरूप ऑक्सिजनची उपलब्धता असलेल्या प्रकल्पांनजीक तात्पुरती रुग्णालये उभारली जात आहेत
यामुळे सुमारे 10,000 ऑक्सिजनयुक्त खाटा उपलब्ध होतील
राज्य सरकारांना अशा आणखी काही सुविधा स्थापित करण्यास प्रोत्साहित केले जात आहे
1500 पीएसए ऑक्सिजन निर्मिती प्रकल्प सुरू होण्याची प्रक्रिया जारी
नवी दिल्ली, 2 मे 2021
पंतप्रधान मोदी यांनी ऑक्सिजनची उपलब्धता आणि पुरवठा वाढविण्याच्या नवीन मार्गांचा शोध घेण्याच्या त्यांच्या निर्देशानुसार वायूरूप ऑक्सिजनच्या वापराचा आढावा घेण्यासाठी आज बैठक घेतली.
स्टील प्रकल्प, पेट्रोकेमिकल युनिटसह रिफायनरीज, ज्वलन प्रक्रियेचा मोठ्या प्रमाणावर वापर करणारे उद्योग, उर्जा संयंत्र इत्यादी अनेक उद्योगांमध्ये ऑक्सिजन प्रकल्प आहेत ज्यामध्ये वायूरूप ऑक्सिजन तयार होतो; ज्याचा वापर प्रक्रियेत केला जातो. हा ऑक्सिजन वैद्यकीय वापरासाठी वापरला जाऊ शकतो.
आवश्यक त्या शुद्धतेचा वायुरूप ऑक्सिजनची निर्मिती करणारे उद्योग शोधून शहरे / दाट वस्तीचे भाग / मागणी केंद्रांच्या जवळ असलेले उद्योग निवडून त्या स्रोताजवळ ऑक्सिजनयुक्त खाटा असलेली तात्पुरती कोविड केअर सेंटर स्थापित करणे अशाप्रकारचे धोरण राबविले जात आहे. अशा 5 सुविधा प्रायोगिक तत्वावर यापूर्वीच सुरू करण्यात आल्या होत्या आणि त्याची चांगली प्रगती आहे. हे प्रकल्प कार्यान्वयन करणाऱ्या सार्वजनिक क्षेत्र उपक्रम किंवा खासगी उद्योगांद्वारे आणि केंद्र व राज्य सरकारच्या समन्वयातून केले जात आहे.
अशा प्रकल्पांजवळ तात्पुरती रूग्णालये बनवून अल्पावधीतच सुमारे 10,000 ऑक्सिजनयुक्त खाटा उपलब्ध होतील अशी अपेक्षा आहे.
महामारीला सामोरे जाण्यासाठी ऑक्सिजनयुक्त खाटांसह अशा आणखी काही सुविधा स्थापित करण्यास राज्य सरकारांना प्रोत्साहित केले जात आहे.
पंतप्रधानांनी पीएसए प्रकल्प सुरू करण्याच्या प्रगतीचा देखील आढावा घेतला. पीएम केअर, पीएसयू आणि इतरांच्या योगदानाद्वारे सुमारे 1500 पीएसए प्रकल्प सुरू असल्याबाबत त्यांना अवगत करण्यात आले. या प्रकल्पांचे काम लवकरात लवकर पूर्ण करण्याचे निर्देश त्यांनी अधिकाऱ्यांना दिले.
पंतप्रधानांचे प्रधान सचिव, कॅबिनेट सचिव, गृह सचिव, रस्ते वाहतूक व महामार्ग सचिव व अन्य वरिष्ठ अधिकारी या बैठकीत सहभागी झाले होते.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
पश्चिम बंगालमधील विविध प्रकल्पांचे पीयूष गोयल यांच्या हस्ते राष्ट्रार्पण
नवी दिल्ली, 21 फेब्रुवारी 2021
केंद्रीय रेल्वेमंत्री, वाणिज्य आणि व्यापार, ग्राहक व्यवहार, अन्न आणि सार्वजनिक वितरण व्यवस्था मंत्री पीयूष गोयल यांनी विविध पायाभूत विकास प्रकल्प तसेच उत्तर बंगाल विभागातील प्रवासी सुविधांसाठीची कामे व्हिडिओ कॉन्फरन्सिंगच्या माध्यमातून आज राष्ट्रार्पण केली. या कार्यक्रमाला महिला आणि बालकल्याण राज्यमंत्री देबश्री चौधरी व इतर मान्यवर उपस्थित होते.
“रेल्वे असामान्य पद्धतीने राष्ट्र सेवा करते. सोनार बांगला या मोहिमेसाठी रेल्वेने मेहनत घेत जबाबदारी निभावली”, असे यावेळी पीयूष गोयल यांनी सांगितले. पश्चिम बंगालमध्ये तीन वर्षांत रेल्वेचे संपूर्ण विद्युतीकरण होईल; तसेच आत्ता सुरू असलेले सर्व प्रकल्प लवकरात लवकर पूर्ण केले जातील असे त्यांनी सांगितले. पश्चिम बंगालचा भाग नैसर्गिकरीत्याच सौंदर्यपूर्ण असल्याचे सांगत या भागाचा विकास जास्तीत जास्त पर्यटकांना येथे घेऊन येईल असे त्यांनी नमूद केले. या प्रदेशाच्या समग्र विकासाला रेल्वे कटिबद्ध असल्याची हमी त्यांनी यावेळी दिली
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
पोलाद मंत्रालय
पोलाद निर्यात
नवी दिल्ली, 20 मार्च 2023
पोलाद हे नियंत्रणमुक्त क्षेत्र आहे आणि सरकारची भूमिका सुविधा देणाऱ्याची आहे. पोलादाची निर्यात ही जागतिक बाजारपेठेतील परिस्थिती, मागणी आणि पुरवठा, कच्च्या मालाची किंमत जसे की लोहखनिज, कोकिंग कोळसा इत्यादी बाजाराशी निगडित घटकांवर अवलंबून असते. अधिक स्पर्धात्मक देशांतर्गत पोलाद निर्मितीसाठी आणि त्यामुळे निर्यातीसाठी अधिक अनुकूल धोरणात्मक वातावरण सुलभ करण्यासाठी सरकारने अनेक पावले उचलली आहेत, ज्यात खालील गोष्टींचा समावेश आहे: -
- मे-नोव्हेंबर 2022 दरम्यान लोह खनिज, पेलेट्स, कोकिंग कोळसा, लोह आणि पोलाद उत्पादनांवरील आयात आणि निर्यात शुल्काच्या परीक्षणाद्वारे धोरणात्मक हस्तक्षेप.
- लोह खनिजाचे उत्पादन/उपलब्धता वाढवण्यासाठी खाणकाम आणि खनिज धोरण सुधारणा.
- केंद्रीय अर्थसंकल्प 2021-22 नुसार बिगर मिश्रधातू, मिश्रधातू आणि पोलादाच्या निम्न, सपाट आणि मोठ्या उत्पादनांवर मूलभूत सीमा शुल्क समान रीतीने 7.5% पर्यंत कमी करणे.
- 31.03.2024 पर्यंत सीआरजीओ कच्चा माल आणि पोलाद भंगारावर मूलभूत सीमाशुल्क  सूट.
- देशांतर्गत भंगाराची उपलब्धता वाढवण्यासाठी स्टील स्क्रॅप रिसायकलिंग धोरणाची अधिसूचना.
केंद्रीय पोलाद आणि ग्रामीण विकास राज्यमंत्री फग्गनसिंग कुलस्ते यांनी आज राज्यसभेत एका लेखी उत्तरात ही माहिती दिली.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 4 मे 2022
|
|
- 189.48 cr vaccine doses have been administered so far under Nationwide Vaccination Drive
- India's Active caseload currently stands at 19,509
- Active cases stand at 0.05%
- Recovery Rate currently at 98.74%
- 2,802 recoveries in the last 24 hours increases Total Recoveries to
4,25,44,689
- 3,205 new cases recorded in the last 24 hours
- Daily positivity rate 
- Weekly Positivity Rate 
- 83.89 cr Total Tests conducted so far; 3,27,327 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 189.48  कोटींचा टप्पा पार केला आहे. 2,34,46,113 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.95  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 क्षमता वृद्धी मात्रा देण्यास प्रारंभ झाला आहे.
भारतात उपचाराधीन रुग्णांची संख्या सध्या 19,509 इतका आहे, तो देशाच्या एकूण रुग्णसंख्येच्या तुलनेत 0.05% इतका आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,802 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,44,689 झाली आहे.
गेल्या 24 तासात 3,205 नव्या कोरोना रुग्णांची नोंद झाली.
गेल्या 24 तासात एकूण 3,27,327 चाचण्या करण्यात आल्या. भारताने आतापर्यंत एकूण 83.89  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.76% तर दैनंदिन पॉझिटिव्हिटी दर 0.98% आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
नागरी उड्डाण मंत्रालय
भारतीय विमानतळ प्राधिकरणाच्या माल आणि दळणवळण सहाय्यक कंपनीने  2014 नंतर देशांतर्गत 27 अतिरिक्त हवाई मालवाहू  टर्मिनल बांधले
नवी दिल्ली, 7 फेब्रुवारी 2022
भारतात 2014 पर्यंत, देशांतर्गत 11 हवाई कार्गो टर्मिनल आणि 19 आंतरराष्ट्रीय हवाई कार्गो टर्मिनल होते. भारतीय विमानतळ प्राधिकरण  / एएआय माल दळणवळण आणि सहाय्यक सेवा कंपनी मर्यादितने  देशांतर्गत आणखी 27 अतिरिक्त हवाई मालवाहू  टर्मिनल तयार केले. याशिवाय, संयुक्त उपक्रम / सार्वजनिक खाजगी भागीदारी  आणि राज्य सरकारांची विमानतळेही देशांतर्गत तसेच आंतरराष्ट्रीय हवाई कार्गो टर्मिनल्सच्या उभारणी प्रक्रियेत आहेत. अशा प्रकारे, मालाचे जलद दळणवळण सुलभ करण्यासाठी माल  हाताळणीची क्षमता लक्षणीयरीत्या वाढवण्यात आली आहे.
एएआयसीएलएएस मालवाहतुकीच्या व्यवहार्यतेवर अवलंबून दुसऱ्या आणि तिसऱ्या दर्जाच्या शहरांसह, देशांतर्गत मालवाहू  टर्मिनलची उभारणी करुन माल  हाताळणी सुविधा निर्माण करण्यासाठी वचनबद्ध आहे. परिणामी, एएआयसीएलएएसने 2014 नंतर अमृतसर, मदुराई, मंगलोर, विशाखापट्टणम, चेन्नई, इंदूर, कोलकाता, अहमदाबाद, रायपूर, औरंगाबाद, भुवनेश्वर, वाराणसी, गोवा, श्रीनगर, रांची, त्रिवेंद्रम, गुवाहाटी, विजयवाडा, बागडोगरा, जम्मू, लेह, सुरत, भोपाळ, डेहराडून, राजमुंद्री, तिरुपती आणि हुबली येथे अतिरिक्त 27 देशांतर्गत हवाई कार्गो टर्मिनल तयार केले आहेत.
नागरी विमान वाहतूक राज्यमंत्री  व्ही.के. सिंग  यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
पंतप्रधान कार्यालय
मकर संक्रांत, उत्तरायण, भोगी, माघ बिहू आणि पोंगल या देशभरातील विविध सणांच्या निमित्ताने पंतप्रधानांनी जनतेला दिल्या शुभेच्छा
आपल्या ट्विटरसंदेशांच्या मालिकेत पंतप्रधान म्हणाले;
"भारतभर आम्ही विविध सण साजरे करतो, जे भारतातील चैतन्यमय सांस्कृतिक विविधतेचे दर्शन घडवितात. या सणांनिमित्ताने माझ्या शुभेच्छा.
मकर संक्रांतीच्या हार्दिक शुभेच्छा. https://t.co/4ittq5QTsr
उत्तरायण आनंददायी जावो. https://t.co/hHcMBzBJZP
भोगीच्या सर्वांना शुभेच्छा. हा विशेष सण आपल्या समाजातील आनंदाच्या भावनेला समृद्ध करो. मी आमच्या देशवासीयांच्या चांगल्या आरोग्यासाठी आणि कल्याणासाठी प्रार्थना करत आहे.
https://t.co/plBUW3psnB
तुम्हा सर्वांना माघ बिहूच्या हार्दिक शुभेच्छा. हा सण सर्वांच्या आयुष्यात सुख-समृद्धी घेऊन येवो हीच प्रार्थना.
https://t.co/mEiRGpHweZ
पोंगल हा तामिळनाडूच्या समृध्द संस्कृतीशी साधर्म्य सांगणारा शब्द आहे. या विशेष प्रसंगी, सर्वांना, विशेषत: जगभरात पसरलेल्या तमिळ जनतेला माझ्या शुभेच्छा. निसर्गाशी असलेले आपले नाते आणि समाजातील बंधुभावाची भावना अधिक वृद्धिंगत होवो, अशी मी प्रार्थना करतो.
https://t.co/FjZqzzsLhr"
मंत्रिमंडळ
नवीकरणीय ऊर्जा क्षेत्रामध्ये सहकार्य करण्यासाठी भारत आणि सौदी अरेबिया यांच्या दरम्यानच्या सामंजस्य कराराला केंद्रीय मंत्रिमंडळाची मान्यता
नवी दिल्ली, 24 डिसेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये नवीकरणीय ऊर्जा क्षेत्रामध्ये सहकार्य करण्यासाठी भारत आणि सौदी अरेबिया यांच्या दरम्यानच्या सामंजस्य कराराला मान्यता देण्यात आली. भारत आणि सौदी अरेबिया ऊर्जा मंत्रायलय यांच्या दरम्यान दि. 29 ऑक्टोबर 2019 रोजी रियाध इथं हा सामंजस्य करार झाला होता.
उद्देश - उभय देशांमध्ये नवीकरणीय ऊर्जा क्षेत्रात सहकार्य करण्यासाठी यावेळी एक चौकट तयार करून आराखडा निश्चित करण्यात आला.
1. नवीकरणीय ऊर्जा क्षेत्रात सहकार्य करण्यासाठी तंत्रज्ञानाचा दर्जा सुधारणे आणि उच्च श्रेणीचे तंत्रज्ञान वापरणे.
2. सौदी अरेबियामध्ये राष्ट्रीय ऊर्जा संयोजनामध्ये कार्यक्षमता वाढीसाठी नूतनीकरण करणे.
3. सौर, पवन, जैवइंधन, जियोथर्मल, आणि इतर क्षेत्रांमध्ये नवीकरणीय ऊर्जा प्रकल्प विकसित करणे.
4. नवीकरणीय ऊर्जा क्षेत्रामध्ये मूल्य साखळीचा विकास करून स्थानिक बनवणे.
5. इमारती, घरकुले आणि इतर लहान लहान प्रकल्पांसाठी सौर ऊर्जा वापरण्यासाठी प्रोत्साहन देणे.
G. Chippalkatti/S.Bedekar/P.Kor
(Visitor Counter : 58
वस्त्रोद्योग मंत्रालय
जागतिक कापड निर्यातीत भारताचा वाटा
नवी दिल्ली, 25 जुलै 2019
2017 मधे जागतिक कापड निर्यातीत भारताचा वाटा 6 टक्के होता.चीनचा या काळात 33.6 टक्के वाटा होता आणि चीन सर्वात अग्रस्थानी होता. दुसऱ्या क्रमांकावर असलेल्या अमेरिकेचा वाटा 6.3 टक्के होता तर भारत तिसऱ्या स्थानावर होता.
2018-19 या वर्षात भारताच्या एकूण निर्यातीत वस्त्रोद्योग क्षेत्राचे योगदान 12.2 टक्के राहिले.
गेल्या पाच वर्षात वस्त्रोद्योग क्षेत्रातली निर्यात वाढत असल्याने भविष्यातही त्यात वृद्धी अपेक्षित आहे.
केंद्रीय वस्त्रोद्योग मंत्री स्मृती इराणी यांनी आज राज्य सभेत लेखी उत्तरात ही माहिती दिली.
B.Gokhale/N.Chitale/P.Malandkar
(Visitor Counter : 85
आरोग्य आणि कुटुंब कल्याण मंत्रालय
कोविड-19 संबंधी आरोग्यमंत्र्यांच्या अध्यक्षतेखाली उच्चस्तरीय बैठक
नवी दिल्ली, 4 मार्च 2020
कोविड-19 रोगाचा सामना करण्यासाठी आपण सर्वांनी एकत्रितपणे काम करायला हवे असे आवाहन केंद्रीय आरोग्य आणि कुटुंब कल्याणमंत्री डॉ. हर्ष वर्धन यांनी केले. दिल्ली सरकार तसेच दिल्लीतील सरकारी रुग्णालयांचे संचालक आणि वैद्यकीय अधीक्षकांबरोबर त्यांनी आज उच्चस्तरीय बैठक घेतली. आतापर्यंत 78 देशांमध्ये कोरोना विषाणूची लागण झाली असून राज्य आणि केंद्र सरकारकडून अतिदक्षता बाळगली जात आहे, असे आरोग्य आणि कुटुंब कल्याण मंत्रालयाच्या सचिव प्रीती सुदान यांनी म्हटले आहे.
डॉ. हर्ष वर्धन यांनी सर्व राज्ये/केंद्रशासित प्रदेशांना कोविड-19 विरुद्ध सज्ज राहण्याचे तसेच निगराणी, प्रयोगशाळेत निदान, दळणवळण व्यवस्थापनासाठी क्षमता अधिक बळकट करण्याचे आवाहन केले आहे. कोरोनाचे रुग्ण आढळल्यास त्यांना स्वतंत्र कक्षात ठेवण्यासाठी विलगीकरण सुविधा सज्ज ठेवायला सांगितले. तसेच वृत्तपत्रे आणि इलेक्ट्रॉनिक माध्यमातून स्थानिक भाषांमध्ये जनजागृती करायची सूचना आरोग्यमंत्र्यांनी केली.
B.Gokhale/S.Kane/P.Kor
(Visitor Counter : 82
विज्ञान आणि तंत्रज्ञान मंत्रालय
कृषी तंत्रज्ञानातील स्टार्टअप उद्योग हे भारताच्या भावी अर्थव्यवस्थेसाठी अत्यंत महत्त्वपूर्ण- केंद्रीय मंत्री डॉ.जितेंद्र सिंग
नवी दिल्ली, 20 मे 2022
कृषी तंत्रज्ञानातील स्टार्टअप उद्योग हे भारताच्या भावी अर्थव्यवस्थेसाठी अत्यंत महत्त्वपूर्ण असल्याचे मत केंद्रीय विज्ञान तंत्रज्ञान राज्यमंत्री , केंद्रीय भूविज्ञान राज्यमंत्री , पंतप्रधान कार्यालयातील राज्यमंत्री, तसेच कार्मिक, सार्वजनिक तक्रार आणि निवृत्तीवेतन राज्यमंत्री डॉ.जितेंद्र सिंग यांनी व्यक्त केले.
कृषी तंत्रज्ञान आणि अन्न तंत्रज्ञान याविषयी म्हैसूरमध्ये आयोजित मेळावा तथा प्रदर्शन कार्यक्रमात ते बोलत होते. "गेल्या काही वर्षांत भारतात कृषी -तंत्रज्ञानाच्या स्टार्टअप उद्योगांची नवी लाट आली आहे. पुरवठा साखळ्यांचे व्यवस्थापन, जुनाट उपकरणांचा वापर, सदोष पायाभूत सुविधा आणि बाजारपेठांपर्यंत पोहोचण्याच्या व्यापक संधींचा अभाव अशा काही समस्या भारतीय कृषिक्षेत्राला दीर्घकाळापासून भेडसावत होत्या. मोदीप्रणीत सरकारने गेल्या काही वर्षांत केलेल्या धोरणात्मक प्रयत्नांमुळे वातावरण सुधारून अधिक अनुकूल झाले आहे." असे ते म्हणाले. आता तरुणवर्ग माहिती तंत्रज्ञान क्षेत्रातील आणि बहुराष्ट्रीय कंपन्यांतील नोकऱ्या सोडून देऊन स्वतःचे स्टार्टअप उद्योग सुरु करताना दिसत आहे. काही सुरक्षित आणि फायदेशीर व्यवसायांमध्ये शेतीतील गुंतवणुकीचा समावेश होत असल्याचे तरुण उद्योजकांच्या लक्षात येत आहे, ही समाधानाची गोष्ट आहे, असेही ते म्हणाले.
कृषिक्षेत्राचा सर्वांगीण विचार करता मूल्यसाखळ्यांच्या बाबतीत येणाऱ्या समस्यांना उत्तर देणाऱ्या अभिनव संकल्पना आणि किफायतशीर उपाय आता कृषी-तंत्रज्ञान स्टार्टअप उद्योगांकडून पुढे येत आहेत. भारतीय शेतीचा चेहरामोहरा बदलून टाकण्याचे आणि हळूहळू शेतकऱ्यांचे उत्पन्न वाढविण्याचे सामर्थ्य या क्षेत्रात आहे, असा विश्वासही डॉ.जितेंद्र सिंग यांनी व्यक्त केला. हे स्टार्टअप उद्योग आणि उदयोन्मुख उद्योजक खऱ्या अर्थाने शेतकरी, डीलर, घाऊक व्यापारी, किरकोळ व्यावसायिक आणि ग्राहक या घटकांना एकमेकांशी जोडणाऱ्या दुव्याचे काम करू शकतात. तसेच बाजारपेठेतील संपर्क वाढवणे आणि वेळेवर गुणवत्तापूर्ण उत्पादन निर्माण करणे, यासाठी हे उद्योग महत्त्वाची भूमिका बजावतात, असेही त्यांनी सांगितले.
तिसऱ्या 'टेकभारत' या तंत्रज्ञान संमेलनाची मध्यवर्ती संकल्पना - 'भारताच्या अन्न-तंत्रज्ञान तसेच कृषी-तंत्रज्ञान क्षेत्रात आणि कृषीआधारित अर्थव्यवस्थेत परिवर्तन' अशी असून, हे संमेलन अतिशय योग्य वेळी आयोजित होत आहे. देशातील 54 टक्के लोकसंख्या शेतीवर थेट अवलंबून असल्यामुळे, शेती हा भारतीय अर्थव्यवस्थेचा एक महत्त्वाचा आधारस्तंभ आहे. जीडीपी म्हणजे सकल देशान्तर्गत उत्पन्नात शेतीचा वाटा 19 टक्के इतका आहे', असेही डॉ.सिंग म्हणाले. "गेल्या काही वर्षांत, भारताच्या कृषीक्षेत्रात स्थिरपणे वाढ झाली असली तरी, तरुणांना प्रोत्साहन मिळेल व या क्षेत्रात काही नवीन ताज्या अभिनव संकल्पना येतील, अशा दिशेने अद्याप फार काही काम झाले नाही", असेही त्यांनी नमूद केले.S.Thakur/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
अर्थ मंत्रालय
केन्द्रीय अंमलीपदार्थ नियंत्रण विभागाने  हिमाचल प्रदेशातील 1,032 हेक्टरमधील अवैध गांजाची लागवड केली नष्ट
नवी दिल्ली, 20 सप्टेंबर 2022
केन्द्रीय अंमलीपदार्थ नियंत्रण विभागाच्या अधिकाऱ्यांनी  हिमाचल प्रदेशात 2 आठवड्यांपेक्षा जास्त काळ चाललेल्या सर्वात मोठ्या कारवाईत 1032 हेक्टरमधील  अवैध गांजा लागवड नष्ट केली आहे.
केन्द्रीय अंमलीपदार्थ नियंत्रण विभागाच्या अधिकाऱ्यांना  हिमाचल प्रदेशात बेकायदेशीर गांजा लागवडीबद्दल गुप्त माहिती मिळाली होती. त्यानंतर अधिकाऱ्यांची पथके तयार करून ती संबंधित ठिकाणी पाठवण्यात आली. सीबीएन अधिकार्यांनी माहितीची पडताळणी केली आणि प्रत्यक्ष सर्वेक्षणही केले, त्यामुळे बेकायदेशीर लागवडीच्या अधिकच्या क्षेत्रांचाही शोध लागला. त्यानंतर जिल्हा प्रशासन, वनविभाग आणि पोलिसांच्या सहकार्याने गांजा नष्ट करण्याची मोहीम सुरू करण्यात आली.
सीबीएन अधिकाऱ्यांनी अंमलबजावणीसह ग्रामस्थांमध्ये जागरूकता निर्माण करण्याचा दुहेरी दृष्टीकोन यावेळी अवलंबला. अंमलीपदार्थांच्या शरीर आणि मनावर होणाऱ्या दुष्परिणामांबद्दल गावकऱ्यांना जागृत करण्यात आले. अंमलीपदार्थांमुळे तरुण आणि लहान मुलांचे भविष्य धोक्यात येते याबद्दल माहिती देण्यात आली. गावाचे प्रमुख  आणि सदस्यांना एनडीपीएस कायद्यातील संबंधित दंडात्मक तरतुदी समजावून सांगण्यात. परिणामी गावकऱ्यांनी गावांभोवतीची अवैध गांजाची लागवड नष्ट करण्याचे ठराव मंजूर केले. गावकऱ्यांनी सीबीएन अधिकाऱ्यांच्या देखरेखीखाली सक्रियपणे कारवाईत भाग घेऊन अवैध शेती नष्ट करण्यासाठी सीबीएन अधिकाऱ्यांना मदत केली.
सीबीएन अधिकाऱ्यांच्या 4 पथकांना एकाच वेळी कारवाईसाठी वेगवेगळे क्षेत्र वाटून दिले होते. गांजाची मोठ्या प्रमाणात अवैध लागवड असलेल्या विशिष्ट भागात संयुक्तपणे काम करण्याची मुभा त्यांना देण्यात आली. या संवेदनशील स्वरूपाच्या कारवाईत वन विभाग, महसूल आणि पोलीस विभागाचे अधिकारी देखील पथकांसोबत सहभागी झाले होते.
R.Aghor /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 217